Jedného dňa som na internetoch objavil video, kde chlapík behá s kamerou po New Yorku a pýta sa ľudí, čo práve počúvajú. Dosť veľa pesničiek išlo (neprekvapivo) do amerického hiphopového a r’n’b spektra. Čo by sa ale stalo, keby sa spýtame ľudí v Bratislave? Počúvali by slovenské veci? Alebo Lady Gagu? Alebo niečo, čo vôbec nepoznáme?

Nuž, tak sme sa s Yablkom a TSCorbeaux-om vybrali do ulíc Bratislavy a pýtali sa ľudí čo im akurát hrá do uší. Pýtali sme sa ľudí s veľkými sluchátkami, malými sluchátkami, s vlasmi, bez vlasov, s piercingom, s pásikavými tričkami, ľudí bez žltej čiapky, levitujúcich ľudí a výsledok nás celkom prekvapil.

yablko je to s okuliarmi, TSCorbeaux je to, čo sa pýta po americky a blade je to, čo nevidieť, lebo drží kameru.

Zoznam pesničiek je v popise na youtube a tu je pôvodné video z New Yorku, ktorého nápadom sme sa inšpirovali.